ہلمار فرید

ہلمار فرید (پیدائش 1968ء) ایک انڈونیشی ماہرِ تعلیم، سماجی کارکن، سیاست دان اور مترجم ہیں۔ وہ 2015ء سے 2024ء تک انڈونیشیا کی وزارتِ تعلیم، ثقافت، تحقیق اور ٹیکنالوجی میں ناظمِ اعلیٰ برائے ثقافت کے منصب پر فائز رہے۔ اپنے کیریئر کے دوران انھوں نے انڈونیشیا میں کئی تنظیموں کے قیام میں مدد دی، جن میں ثقافتی جالا (انڈونیشی:Jaringan Kerja Budaya) جو 1994ء میں قائم ہوا اور انڈونیشی ادارۂ برائے سماجی تاریخ (انڈونیشی:Institut Sejarah Sosial Indonesia، آئی ایس ایس آئی) جو 2002ء میں قائم کیا گیا، شامل ہیں۔

 سوانح عمری 
 ابتدائی زندگی 
ہلمار فرید سیتیا دی 8 مارچ 1968 کو بون، مغربی جرمنی میں پیدا ہوئے۔
اُن کے والد، آگس سیتیا دی، مترجم تھے، جو خاص طور پر بچوں کے ناولوں کے تراجم کے لیے جانے جاتے تھے، جبکہ اُن کی والدہ، ایلس لاپیان، انڈونیشی سفارت خانوں میں سرکاری ملازمہ تھیں۔
یہ خاندان 1976 میں انڈونیشیا واپس آگیا۔
جامعہ میں داخلے سے قبل، نوجوانی میں، انھوں نے اپنے والد کے نقشِ قدم پر چلتے ہوئے اینڈ بلائٹن اور انتھونی بکرج کی چند کتب کے انڈونیشی تراجم گرامیدیا اشاعتی ادارے کے ساتھ 1980ء کی دہائی کے اواخر میں شائع کیے۔

 تعلیمی زندگی 

ہلمار فرید نے 1988ء میں جامعۂ انڈونیشیا سے بیچلر کی ڈگری تاریخ میں حاصل کرنا شروع کیا، جو 1993ء میں مکمل ہوئی۔
اس کے بعد وہ جکارتہ کے فنون کے ادارہ (انڈونیشی:Institut Kesenian Jakarta) میں ایک استاد کے طور پر شامل ہوئے، جہاں وہ چار برس تک تدریسی خدمات انجام دیتے رہے۔
اسی عرصے کے دوران انھوں نے جکارتہ میں ثقافتی کاموں کی انجمن (انڈونیشی:Jaringan Kerja Budaya) کے قیام میں مدد کی، جو ایک ترقی پسند ثقافتی تنظیم تھی اور اس نے (انڈونیشی:Media Kerja Budaya) کے عنوان سے ایک رسالہ شائع کیا۔
اسی انجمن کے توسط سے انھوں نے تاریخ اور ثقافت سے متعلق اپنے خیالات کو فروغ دیا اور نیا نظام(انڈونیشیا) کی آمریت، جو 1998ء تک جاری رہی، کے تحت ان کی حدود و قیود پر تنقید کی۔

انھوں نے 2002 میں انڈونیشیائی سماجی تاریخ کے ادارے (انڈونیشی: Institut Sejarah Sosial Indonesia, ISSI) کی بنیاد رکھی اور اس کے سربراہ بنے۔
یہ ادارہ سماجی تحریکوں اور اقلیتی گروہوں سے متعلق دستاویزی مواد کو محفوظ رکھنے اور عوام میں اپنے ملک کی تاریخ کے بارے میں آگاہی بڑھانے کے لیے سرگرم رہا۔
‏2007 میں انھوں نے انڈونیشیائی سماجی تاریخ کے ادارے (ISSI) کی قیادت سے استعفیٰ دے دیا، تاہم وہ اس کے بورڈ کے رکن کے طور پر شامل رہے۔

اس کے بعد انھوں نے ثقافتی مطالعہ میں جامعۂ قومی سنگاپور سے ڈاکٹریٹ (پی‌ایچ‌ڈی) کا آغاز کیا، جس میں انھوں نے انڈونیشیائی مصنف پرامودیہ آنانتا توئر کے کام کا مطالعہ کیا۔ مئی 2014 میں انھوں نے اپنا ڈاکٹریٹ مقالہ بعنوان ’’قوم کی ازسرِنو تحریر: پرامودیہ اور نوآبادیاتی نظام کے خاتمے کی سیاست‘‘ کامیابی سے پیش کیا۔
2014 سے انھوں نے ایک بار پھر تدریس کا سلسلہ شروع کیا، جکارتہ کے فنون کے ادارے (انڈونیشی: Institut Kesenian Jakarta) کے ساتھ ساتھ جامعۂ انڈونیشیا میں بھی (سنہ 2014 تا 2017) تدریس کی۔

 سیاسی کیریئر اور سرگرمیاں 
ہلمر فرید نے انڈونیشیا کی حکومت کے رویے پر 1999ء مشرقی تیمور کے بحران کے دوران تنقید کی اور معاشرتی مطالعہ اور وکالت انجمن (انڈونیشی:Lembaga Studi dan Advokasi Masyarakat) کی نمائندگی میں مشرقی تیمور کا دورہ کیا۔

انڈونیشی سماجی تاریخ کا ادارہ (ISSI) اور دیگر گروپوں کے ذریعے وہ 2000 اور 2010 کی دہائیوں میں انڈونیشیا میں انسانی حقوق کے فروغ کی مہمات میں سرگرم رہے۔ 2010 میں انھوں نے مذہبی اقلیتوں، جیسے باتاک عیسائی پروٹسٹنٹ چرچ کے اراکین اور احمدیہ جماعت انڈونیشیا جو اسلامی محافظ فرنٹ کے ارکان کی جانب سے نشانہ بنائے جا رہے تھے، کی حمایت میں آواز بلند کی۔

انھوں نے انڈونیشیا کی آئینی عدالت کے ایک کیس میں بھی کھل کر حمایت کی، جس میں اکتوبر 2010 میں کئی دہائیوں پرانی کتابی سنسرشپ قوانین کو منسوخ کر دیا گیا۔

2012 میں وہ تنظیم پرکمپلن پراکسس (Perkumpulan Praxis)، جو ایک شہری معاشرتی تحقیق اور وکالت گروپ ہے، کا سربراہ بن گئے۔[3][15] انھوں نے نئی جکارتہ تحریک کے رضاکار (انڈونیشی:Relawan Penggerak Jakarta Baru, RPJB) کی بنیاد رکھنے میں بھی مدد کی، جس کا مقصد 2012 کے جکارتہ گورنر کے انتخابات میں اپنے پسندیدہ امیدواروں کی حمایت کرنا تھا، جس میں خاص طور پر کامیاب امیدوار جوکو ویڈوڈو (عام طور پر جوکووی کے نام سے جانے جاتے ہیں) شامل تھے، جن پر فرید اس وقت متاثر ہوئے جب انھوں نے پراکسس کے ایک پروگرام میں شرکت کی تھی۔[6][16] وہ 2014 کے انڈونیشیا کے صدارتی انتخابات میں جوکووی کی امیدواری کے حمایتی اور سینئر مشیر بھی رہے۔[2][17][18]

اس کے بعد، اس وقت کے وزیر تعلیم و ثقافت انیس باسودان نے 31 دسمبر 2015 کو فرید کو اس وزارت کے تحت ڈائریکٹر جنرل برائے ثقافت مقرر کیا اور کچونگ مریدجان کی جگہ لی۔[3][1] وہ اس عہدے پر مقرر ہونے والے پہلے غیر سرکاری ملازم تھے۔[19] اپنے عہدے کے ابتدائی دور میں بی بی سی کے ساتھ ایک انٹرویو میں انھوں نے وضاحت کی کہ وہ انڈونیشیا میں ثقافتی تخلیق کی حمایت کے لیے نئے اور دیرپا فریم ورک بنانے کی امید رکھتے ہیں اور ملک کے میوزیموں میں حاضری بہتر بنانے کی کوشش کریں گے۔[18] وہ نیدرلینڈز حکومت کے ساتھ اس بارے میں مذاکرات میں بھی سرگرم رہے کہ نوآبادیاتی دور کے دوران انڈونیشیا سے لے جایا گیا سامان واپس لایا جائے۔[20][21]

اپریل 2015 میں، جوکو وی نے انھیں سرکاری فولاد ساز ادارے کراکاٹو اسٹیل کے ایک آزاد کمشنر کے طور پر بھی مقرر کیا، تاہم اپریل 2016 میں اس عہدے پر ان کی جگہ ردوان جمال الدین کو مقرر کیا گیا۔
نومبر 2020 سے وہ بلائی پوستاکا، جو ایک سرکاری ادبی اشاعتی ادارہ ہے، کے سربراہ کمشنر کے طور پر خدمات انجام دے رہے ہیں۔

 منتخب تصانیف 

 اختتام نہ ہونے والا سال: پینسٹھ کے متاثرین کے تجربات کو سمجھنا؛ بطور معاون مصنف۔ انڈونیشی معاشرتی تاریخ کا ادارہ، جکارتہ، 2004ء (انڈونیشی:Tahun yang tak pernah berakhir: memahami pengalaman korban 65: esai-esai sejarah lisan)

 سچائی اور انصاف کی جدوجہد: پورے انڈونیشیا میں عبوری انصاف کی کوششوں کا جائزہ
(بہ اشتراک رکاردو سیمرماترا؛ بین الاقوامی مرکز برائے عبوری انصاف، نیویارک، 2004ء)

 تین مجسموں کی کہانی؛انڈونیشیا بردیکاری، جکارتہ، 2012ء (انڈونیشی:Kisah Tiga Patung)(

 ثقافت کی الٹی روانی: تاریخ بطور تنقید؛ دیوان کسنین جکارتہ، 2014ء(انڈونیشی:Arus Balik Kebudayaan: sejarah sebagai kritik)

 آوازوں کی جنگ: زبان اور تحریک کی سیاست؛کمیونیتاس بمبو، دیپوک، 2024ء(انڈونیشی:Perang suara: bahasa dan politik pergerakan)

 نوجوان، تحریک اور تاریخ: پریزمہ کے مضامین کا مجموعہ؛کمیونیتاس بمبو، 2024ء(انڈونیشیPemuda, Pergerakan dan Sejarah: Kumpulan Esai di Prisma)

 حوالہ جات 

زمرہ:انڈونیشیائی مورخین
زمرہ:بقید حیات شخصیات
زمرہ:1968ء کی پیدائشیں
زمرہ:اکیسویں صدی کے انڈونیشیائی سیاست دان